**Fuld fart på ansættelser hos LIQUI MOLY**

Den tyske smøremiddelspecialist ansatte 67 nye medarbejdere i løbet af det første halvår

**Juni 2019 – LIQUI MOLYs produkter sørger for, at motorer og andre maskiner kører uden problemer. Men selve virksomheden kører også for fulde omdrejninger. I løbet af det første halvår har den tyske olie- og additivspecialist ansat 67 nye medarbejdere, heraf 19 alene i maj og juni. De seneste ansættelser har fundet sted på hovedkontoret, på oliefabrikken, i datterselskabet i Portugal samt i salgsafdelingen i Holland.**

Af de 19 ansættelser har 11 været på hovedkontoret i Ulm. På oliefabrikken i Saarland er der blevet ansat seks nye medarbejdere. LIQUI MOLY Iberia har fået to nye medarbejdere - datterselskabet med ansvaret for den iberiske halvø har hjemme i Portugal. Salgsafdelingen i Holland har ansat to nye sælgere. Dermed beskæftiger smøremiddelspecialisten nu 890 personer. I alt blev der i det første halvår 2019 ansat 67 nye medarbejdere. Det svarer til en tilgang på otte procent.

Størstedelen af LIQUI MOLYs medarbejdere arbejder i Ulm. Her er der næsten 390 ansatte. LIQUI MOLY Iberia har 15 medarbejdere. Datterselskaberne i Sydafrika og USA har hver 31. Det nye italienske datterselskab har seks medarbejdere.

LIQUI MOLY har netop præsenteret sit regnskab for 2018 og understreger, at væksten vil forsætte. "Derfor har vi brug for veluddannede mennesker. Det er i mine øjne kun logisk at forhøje en virksomheds vigtigste tal, nemlig antallet af medarbejdere", siger direktør Ernst Prost.

Der forstærkes på så godt som alle områder: Inden for HR, forskning og udvikling, internt og eksternt i salgsafdelingen, i produktionen samt i logistik og bogholderiet. "Salgsafdelingen har nøglerollen. En virksomheds salgsstyrke er afgørende for omsætningen, indtjeningen og i sidste ende virksomhedens resultat." På eksportområdet betyder det, at man så vidt muligt skal være dominerende med egne sælgere. I overensstemmelse med denne filosofi er teamet på den iberiske halvø blevet udvidet med to tekniske sælgere. Også salgsafdelingen i Holland har ansat to medarbejdere.

På hjemmemarkedet er der også blevet ansat nye sælgere. "Alle virksomheder står over for risici. Dem må man forsøge at minimere", siger Ernst Prost. For LIQUI MOLYs vedkommende er diversificering et nøglebegreb. For eksempel rammer virksomhedens sortiment meget bredt. "Vi sælger ikke kun produkter til personbiler, men også til andre grupper af køretøjer for bare at nævne et eksempel", siger direktøren. På samme måde er der særlige salgsteams og dermed også et til erhvervsbiler. Det er man i øjeblikket i færd med at udvide.

I Tyskland og resten af verden har produkter, der er "Made in Germany", fortsat et godt ry på trods af dieselskandalen i bilbranchen. Ernst Prost: "Det er et stort aktiv, som vi kan udnytte til vækst, og som mere end opvejer de højere produktions- og personaleomkostninger sammenlignet med andre lande. Premiumprodukter og løndumping går ikke hånd i hånd. Vi har brug for medarbejdere med de bedste uddannelser." Og for at få og holde på dem, skal lønningerne være konkurrencedygtige. "Desuden skal menneskene føle sig godt tilpas." Sådan er det hos LIQUI MOLY, og derfor har mange medarbejdere været her i årtier. "I bedste fald arbejder også deres partner og sågar deres børn her. For mig er det er en ægte familievirksomhed", fortæller LIQUI MOLYs direktør.

Desuden spiller virksomhedsejerens og virksomhedens sociale ansvar en stor rolle for ham. "Vi nærmer os de 900 medarbejdere", siger Ernst Prost og fremhæver, at "disse arbejdspladser styrker kommunerne med skatter og afgifter, og det lokale handelsliv nyder også godt af mennesker med sikkert og velbetalt arbejde."

Ovenikøbet giver den økonomiske succes virksomheden og dens direktør mulighed for at udføre velgørenhedsarbejde, f.eks. i form af tre fonde, som Ernst Prost har grundlagt. "At tjene og have penge giver kun mening, hvis man kan bruge dem til meningsfyldte formål."

**Om LIQUI MOLY**

Med cirka 4.000 produkter tilbyder LIQUI MOLY et verdensomspændende og enestående bredt udvalg af kemiske produkter i bilbranchen: Motorolier og additiver, smørestoffer og pastaer, forskellige slags spray og bilplejeprodukter, klæbe- og tætningsmaterialer. LIQUI MOLY blev grundlagt i 1957, og alle produkter fremstilles i Tyskland. I hjemlandet er virksomheden klart markedsførende indenfor additiver og kåres år efter år som det bedste oliemærke. Virksomheden sælger sine produkter i over 120 lande og opnåede i 2018 en omsætning på EUR 544 mio.

**Yderligere informationer fås ved henvendelse til:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de